സിപിഐഎം ബ്രാഞ്ച് സമ്മേളനത്തില് കൊവിഡ് ബാധിതര് പങ്കെടുത്തു കണ്ണാടി: സിപിഎം ബ്രാഞ്ച് സമ്മേളനത്തില് കോവിഡ് മാനദണ്ഡം ലംഘിച്ച് രോഗബാധിതര് പങ്കെടുത്തതായി റിപ്പോര്ട്ട്. തണ്ണീര്പ്പന്തല് ബ്രാഞ്ച് സമ്മേളനത്തിലാണ് കോവിഡ് പോസിറ്റീവായ ശ്രീധരനും ഭാര്യയും പങ്കെടുത്തത്. ഈ മാസം അഞ്ചിന് നടത്തിയ ആന്റിജന് പരിശോധനയിലാണ് ശ്രീധരന് പോസിറ്റീവ് ആയത്. അതുകഴിഞ്ഞ് അഞ്ച് ദിവസം കഴിഞ്ഞാണ് അദ്ദേഹം ബ്രാഞ്ച് സമ്മേളനത്തില് പങ്കെടുത്തത്. കോവിഡ് നെഗറ്റീവ് ആകാനുള്ള സമയം പോലും അതിനിടെ ആയിരുന്നില്ല. ശ്രീധരന്റെ ഭാര്യയും കോവിഡ് പോസീറ്റീവായിരുന്നു. കോവിഡ് രോഗബാധിതരും ക്വാറന്റെയ്നില് കഴിയുന്നവരും ബ്രാഞ്ച് സമ്മേളനത്തില് പങ്കെടുക്കരുതെന്ന് നേരത്തെ സിപിഎം നിര്ദേശമുണ്ടായിരുന്നു. ശ്രീധരന് സമ്മേളനത്തിന് എത്തുന്നതില് സിപിഎം അംഗങ്ങള് നേരത്തെ എതിര്പ്പ് പ്രകടിപ്പിച്ചിരുന്നെങ്കിലും അത് ഗൗനിക്കാതെ മുഴുവന് സമയവും സമ്മേളനത്തിന്റെ ഭാഗമായി എന്നാണ് വിവരം.The post സിപിഐഎം ബ്രാഞ്ച് സമ്മേളനത്തില് കൊവിഡ് ബാധിതര് പങ്കെടുത്തു first appeared on MalayalamExpressOnline.